Jаан jууда энемнин кожо чыккан Нефедов Сама Толоевич, Нефедов Прокопий Толоевич, Кудурке Толоевич Нефедов база турушкан. Сама ла Прокопий карындаштары jуунын jаланында jен jастанып jыгыларда, ырыс болуп кичинек карындажы Нефедов Кудурке Толоевич шыркадан улам алтайына jанып келген. Jап-jаш Таный, Шакир, Степан jеендери база кайра бурылбаган. Кÿдÿрке карындажы Камай, Агайры, Камлак деп jурттарда председатель, табунщик болуп иштеп, jÿрÿминин учына jетире Камлак деп jуртта jаткан. Сапинка деп ÿй кижиле jурт тöзöп Володя деп атту уулчакту болгон. Jе jаныс уулы jаан оорудан jашта божоп калган. Ол öйдö кийим, курсак комой болгонынан улам энемге jаныскан балдарына бийик ÿредÿ берерге келишпеген. Уй саачы болуп ол 46 jылга jетире иштеген, анан ары баркыларын чыдадышкан. Кийген кийими эликтин терезин эликтин ле учугынан кургаткан учукла кöктöйтöн; бутка кийгени торбоктын терези кийимду улус канай ÿредÿзин улалтсын.